bg uk bg ru uk uk bg ru bg uk bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg en en bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg ru bg bg bg bg bg bg bg bg bg bg bg en bg bg bg bg bg bg bg bg ru bg bg bg bg uk bg bg ru uk bg bg uk en bg ru bg bg bg bg uk bg ru bg uk
Често задавани въпроси - Germani
Къде се намира частна немска детска градина ГЕРМАНИ?
Частна немска детска градина Германи се намира в полите на Витоша планина, сред зеленината и прохладата на вилна зона Малинова долина. Адресът ни е в.з. Малинова долина, ул. 16 (Широки път), номер 6Б.
Има ли детската градина лиценз от МОН?
Кога започва и завършва учебната година в детска градина ГЕРМАНИ?
Частна немска детска градина Германи работи целогодишно. Почиваме единствено на официалните празници в България.
С какво работно време е детската градина?
Детската градина работи от понеделник до петък, от 8.00ч. сутринта до 19.00ч. вечер.
До колко часа сутрин се приемат деца в градината?
Ако искате детето Ви да закуси в Германи, трябва да го доведете преди 9:00ч. При по-късен прием детето изпуска закуската и се включва директно в провежданите в този момент в групата занимания.
Има ли обособена яслена група в детската градина?
В Германи има яслена група. Приемат се деца, които са проходили.
Какъв персонал се грижи за децата в яслената група?
В яслена група за децата се грижат педагог, детегледач и медицинско лице.
Има ли в градината предучилищна група?
Да, подготвят се деца за 1 клас и се издава удостоверение за завършен подготвителен клас.
Каква е месечната такса в детската градина?
Месечната такса в детска градина ГЕРМАНИ е в размер на 1100лв. за детска градина и 1200лв. за ясла. Като за удобство на нашите родители има няколко варианта на заплащане:
На шестмесечие – с 2% отстъпка;
Веднъж годишно – с 5% отстъпка
За подробности, моля свържете се с нас.
Какво покрива месечната такса?
Обучение по основните образователни направления за съответната възрастова група;
Целодневно изучаване на немски език с участието и на немски преподаватели в детската градина;
Здравословно хранене 4 пъти на ден;
Плуване по групи в басейна на детската градина 2 пъти в седмицата;
Ежедневен рипорт в електронен формат за това как е преминал денят на детето;
Видеонаблюдение в реално време;
Комплект обучителни книжки както и всички допълнителни образователни материали за децата в задължителна форма на обучение;
Свидетелство за завършена учебна годината.
Правят ли се отстъпки за второ дете?
Отстъпката от таксата за второ и трето дете от семейството е в размер на 10 % .
Как се хранят децата в детската градина?
За децата в детската градина има осигурени четири здравословни хранения по време на престоя им в градината:
сутрешна закуска с напитка;
втора плодова закуска преди обяд;
топъл обяд (супа, салата, основно ястие, хляб);
следобедна закуска с напитка;
Менюто се изготвя от медицинска сестра и е съобразено със седмичните нужди на децата от хранителни вещества и в съответствие с наредба № 6 за здравословното хранене на децата на възраст от 0 до 3 години и от 3 до 7 години.
Всяка седмица в петък по електронен път се изпраща на родителите менюто за следващата седмица по дни.
От колко деца се състои всяка от групите?
Максималният брой на децата в групите е 15-17.
Колко възпитатели и учители се грижат за децата в една група?
Екипът на всяка група в детската градина се състои от педагог с немски ез. и  помощник възпитател с матерен език или свободно говорещ немски език.
Мога ли да получавам информация как се е чувствало детето ми през деня?
Информацията се получава във вид на рипорт по електронна поща всеки ден в късния следобед. Тя включва данни за това как детето Ви се е хранило, как е спало, здраво ли е, какви занимания е имало през деня, какво е било поведението и активността му в учебния процес, какви спортни активности са били проведени, текстове на нови песни и стихчета и др.
Има ли видео наблюдение в детската градина?
Във всяка занималня и спалня в градината има монтирана видео камера. Чрез линк на родителите се дава възможност в реално време да наблюдават какво прави детето им през целия ден.
Какви са сроковете за записване в детска градина Германи?
Записването е възможно целогодишно, при наличие на свободни места в групата.
Какви са необходимите документи при записване?
Сключен договор за предстоящата учебна година – по образец;
Молба за постъпване – по образец;
Попълнена анкетна карта – по  образец;
Попълнени декларации – по  образец;
Паспортна снимка – 2 бр.;
Копие от Акта за раждане на детето;
Здравно-профилактична карта на детето, попълнена от личния лекар;
Еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;
Изследвания на кръв и урина, извършени в едноседмичен срок преди постъпване на детето в детската градина;
Данни от личния лекар за имунизационния статус на детето, съгласно изискванията на Наредба № 15 от 2005 г. за имунизациите в Република България. (ДВ, бр. 45 от 2005 г.);
Медицинска бележка от личния лекар за липсата на контакт със заразно болни;
Изследване „Васерман” на един от родителите /за деца до 3 г./
Kакво трябва да се носи на първия учебен ден?
комплект дрешки за преобличане в надписана с името или инициалите на детето раничка или чантичка;
пижамка, пантофки според сезона;
памперси и мокри кърпички (ако детето ползва)
надписана чантичка с принадлежности за плуване ( бански, хавлия, джапанки, плувни очила и шапка)
По кои програми се осъществява обучението в детска градина ГЕРМАНИ?
Обучението се извършва по одобрените от МОН програмни системи. Чуждоезиковото обучение – по утвърдените програми за чуждоезиково обучение на деца в най-ранна детска възраст ,,Hans Hase“ и ,,Kikus“.
КАКВИ ДОПЪЛНИТЕЛНИ ДЕЙНОСТИ СЕ ПРЕДЛАГАТ В ДЕТСКАТА ГРАДИНА?
Танцова школа – два пъти седмично (латино танци и модерен балет)
Индивидуално плуване – веднъж седмично в собствен басейн
Футбол – два пъти седмично
Ски училище – веднъж годишно
Организирани излизания извън градината с цел обогатяване културата на децата (посещения в театри, опера, галерии и др.)
Организирани разходки на открито (разходки в парка, зоологическата градина, планината и др.)
Има ли в градината психолог?
Градината разполага с детски психолог. При необходимост той извършва наблюдение на децата, сигнализира на родителите, съдейства в последващата съвместна работа между дете, учител и родител.
Има ли медицинско лице в градината?
В детска градина Германи има медицинско лице от 8.00 до 19.00 часа.
Кога се провеждат родителски срещи през учебната година?
Родителска среща се провежда задължително в началото на учебната година. При възникнали неотложни въпроси се провеждат извънредни общи или индивидуални родителски срещи.